burgasdotpro/wikipedia huggingface dataset:
1. slovenská národná futbalová liga 1992/1993

1. slovenská národná futbalová liga 1992/93 bol v poradí 24. ročník SNL a zároveň posledný ročník najvyššej slovenskej súťaže v Česko-Slovensku.
Nováčikmi súťaže boli Dukla Banská Bystrica, ktorá vypadla z 1. ligy a víťazi dvoch skupín 2. SNL Tesla Vráble a Slavoj Poľnohospodár Trebišov.
Víťazom sa stal novozaložený klub 1. FC Košice, ktorý vznikol zlúčením dvoch košický klubov VSŽ a VSS, a s ďalšími piatimi klubmi postúpil do samostatnej najvyššej slovenskej súťaže 1. ligy. SH Senica, ktorá skončila posledná, vypadla do 3. ligy, zvyšné družstvá boli zaradené do 2. ligy.
Konečná tabuľka.
Poznámky:
Slovenské národné AMF futsalové družstvo mužov

Slovenské národné futsalové AMF družstvo mužov je národné družstvo mužov, ktoré reprezentuje Slovensko v medzinárodných AMF futsalových súťažiach a priateľských zápasoch. Funguje pod záštitou Futsalovej asociácie Slovenska (FAS), do roku 2003 ho spravoval "Slovenský zväz sálového futbalu". Vzniklo rozpadom česko-slovenského družstva v roku 1992. Jeho najväčším úspechom je zlatá medaila z európskeho šampionátu v roku 1995.
Vrcholné podujatia.
Na majstrovstvách sveta AMF sa slovenské družstvo predstavilo spolu 4-krát. Prvý raz to bolo na turnaji v roku 1994 v Argentíne, kde sa prebojovalo zo základnej skupiny do 2. fázy turnaja. V nej skončilo v skupine posledné a do vyraďovacej fázy sa neprebojovalo. O 3 roky neskôr skončilo v Mexiku po 3 zápasoch už v základnej skupine. V roku 2000 v Bolívii sa kvalifikovalo zo základnej skupiny do 2. fázy turnaja, v nej ale rovnako skončilo v skupine posledné a do play-off nepostúpilo. Na MS sa opäť vrátilo po 15-tich rokoch, keď sa kvalifikovalo z ME 2014. Skončilo však už v základnej skupine, keď dokázalo vyhrať iba nad .
Na majstrovstvách Európy UEFS sa predstavilo spolu 5-krát. Prvýkrát v roku 1992 na turnaji v Portugalsku, kde obsadilo konečné 5. miesto. Najväčší úspech zaznamenalo na ďalších majstrovstvách Európy, ktoré sa konali v Maroku. Slovenské družstvo sa pod vedením trénerov Milana Kollára a Jána Janíka prebojovalo až do finále, v ktorom zvíťazilo nad domácim marockým družstvom a získalo zlaté medaily. Medailu bralo aj na ďalšom turnaji, ktorý sa konal na Slovensku, v Púchove, tentoraz bronzovú. V súboji o bronz zvíťazilo nad Bieloruskom. Na niekoľko rokov potom sálový futbal na Slovensku zanikol a národné družstvo sa rozpustilo. K zmene došlo až v roku 2012, keď sa obnovil sálový futbal (pod terajším názvom futsal) na Slovensku a založila sa národná asociácia. Tá poslala prihlášku do Európskej futsalovej únie a už v rovnakom roku mohli hráči novovzniknutého národného družstva reprezentovať Slovensko na 11. 11. ME v roku 2012. Turnaj sa konal v Bielorusku a družstvo na nich obsadilo konečnú 6. priečku. O 2 roky neskôr sa turnaj ME konal v susednom Česku. V štvrťfinálovom stretnutí prehralo Slovensko s Katalánskom až po predĺžení, následne však zvládlo stretnutia o 5. až 8. miesto a skončilo na 5. mieste.
Zostava.
Zostava družstva na MS 2015:
Okolo Považského Inovca

Okolo Považského Inovca je značená cykloturistická trasa vedená okolo pohoria Považský Inovec. Má pridelenú červenú farbu a číslo 044. Je značená v trase Piešťany – Modrovka – Lúka – Hrádok – Hôrka nad Váhom – Trenčianske Jastrabie v dĺžke 56,4km.
 V roku 2013 bol vyznačený úsek Duchonka - Svrbice v dĺžke 28,6 km.
Trasa, ktorá vedie okolo celého pohoria Považský Inovec a tvorí tak jednu z kostrových trás v projekte Bikepark Považský Inovec. Prechádza troma krajmi – Trnavským, Trenčianskym a Nitrianskym krajom.
Aktuálna dĺžka v roku 2016 je 127 km
Naprieč Považským Inovcom

Naprieč Považským Inovcom alebo tiež Štiavnická cyklomagistrála je značená cykloturistická trasa vedená od hraničného priechodu s Českom cez Nové Mesto nad Váhom a krížom cez pohorie Považský Inovec do Topoľčian. Má pridelenú červenú farbu a číslo 020. Jej dĺžka je a prevýšenie .
Cyklotrasa vedie cez obce Nová Bošáca – Zemianske Podhradie – Bošáca – Dolné Srnie – Nové Mesto nad Váhom – Rakoľuby – Kočovce – Nová Ves nad Váhom – Hôrka nad Váhom – Hrádok – Lúka – Modrovka – Modrová – Stará Lehota - Nová Lehota – Podhradie a Topoľčany.
Rudeboy (Sigma)

„Rudeboy“ je skladba britskej drum and bassovej dvojice Sigma s vokálmi od britského speváka/MC Doctor. skladba bola vydaná v Spojenom kráľovstve dňa 15. decembra 2013 na digitálne stiahnutie. V britskom rebríčku UK Singles Chart dosiahla 56. miesto a v rebríčku UK Dance Chart dosiahla 12. miesto.
Hudobné video.
Hudobné video k skladbe „Rudeboy“ bolo prvýkrát zvetrejnené na portáli YouTube dňa 23. októbra 2013 s celkovou dĺžkou 4 minúty a 22 sekúnd.
Enlli

Enlli () je ostrov ležiaci 3,1 kilometra od polostrova Llŷn v grófstve Gwynedd v severnom Walese.
Ostrov je 1 kilometer široký a 1,6 kilometra dlhý. Na severozápadnej strane strmo stúpa od mora do výšky 167 metrov na Mynydd Enlli. Západná časť je naopak veľmi nízka a nachádza sa tu obrábateľná pôda. Na juhu sa nachádza šija, ktorá ostrov spája s polostrovom. Od roku 1974 ostrov patrí k obci Aberdaron. Jeho plochá činí približne 206 hektárov a ide o štvrtý najväčší waleský ostrov.
Ostrov bol významným náboženským miestom od čias, kedy tu v roku 516 postavil svätý Cadfan kláštor. V stredoveku išlo o významné pútnické miesto a počnúc rokom 1212 tu bola pravidelne usporiadaná púť augustiniských kanonikov. V roku 1537 bol kláštor zrušený a jeho budovy Henrichom VIII. zbúrané. Ostrov však naďalej zostal pútnickým miestom. Ostrov je známy pre svoje zastúpenie divej zveri a drsnej scenérie. V roku 1953 tu bolo založené observatórium pre pozorovanie vtáctva a to predovšetkým kvôli svojej polohe, ktorá sa nachádza na dôležitej migračnej trase vtáctva. Európskemu významu sa ostrovu dostalo vďaka hniezdiskám vtákov "Puffinus puffinus" a "Pyrrhocorax" a rovnako aj pre biotopy vzácnych rastlín.
Pavlovské vrchy

Pavlovské vrchy (hovorovo Pálava, oba názvy sú odvodené od názvu obce Pavlov, ) sú vápencové pohorie, ktoré sa tiahne na samom juhu Moravy, od ohybu Dyje dvadsať kilometrov na juh okolo Mikulova, až k štátnej hranici s Rakúskom. Hoci nedosahujú veľkú absolútnu výšku (Devín má ), vystupujú monumentálne nad okolitú nížinu a tvoria prírodnú dominantu juhu Moravy.
Vápenec, z ktorého sa hrebeň skladá, vznikol v druhohornom mori a bol vyzdvihnutý alpínskym vrásnením. Vďaka zachovalosti pôvodnej krajiny sa v oblasti vyskytuje množstvo veľmi vzácnych živočíchov a rastlín. Preto sú vrchy súčasťou CHKO Pálava, ktorá je severozápadnou časťou Biosférickej rezervácie Dolní Morava UNESCO.
Oblasť je nepretržite obývaná po desiatky tisíc rokov, o čom svedčí mnoho archeologických nálezov (lovci mamutov; hradisko, predovšetkým v Dolných Vestoniciach). Na území Pavlovských vrchov sa nachádza niekoľko prírodných rezervácií ochraňujúcich tunajšie veľmi cenné územie. Na dvoch výšinách sa týčia stredoveké hradné zrúcaniny (Děvičky a Sirotčí hrádek), na južnom úbočí sa rozkladá malebné historické mesto Mikulov.
Geomorfológia.
Pavlovské vrchy ležia v najzápadnejšej časti Karpát a skladajú sa z týchto častí (zoradené od severu na juh):
Félix II. (protipápež)

Félix II. (* ? - † 22. november 365) bol protipápež pápežovi Libériovi. Je často zamieňaný za svätca rovnakého mena.
Biografia.
O jeho predošlom živote sa nevie takmer nič. Keď v roku 355 poslal cisár Konštancius II. pápeža Libéria do vyhnanstva, rímske duchovenstvo zvolilo za svojho biskupa Félixa. U veriacich to vyvolalo protesty, keďže zostali verní Libériovi. V roku 358 dovolil cisár Libériovi návrat, ale pod podmienkou, že bude vládnuť spolu s Félixom. Veriaci sa vzbúrili, vyšli protestovať s výkrikmi "jeden Boh, jeden Kristus, jeden pápež" a vyhnali Félixa. Keď sa viackrát pokúšal o návrat, vždy ho vyhnali. Zomrel a bol pochovaný v kostole, ktorý nechal postaviť na Via Aurelia. Dátum smrti (22. november 365) jeho prívrženci starostlivo tajili. Pretože sa zamieňal s rímskym mučeníkom rovnakého mena, omylom za začal oslavovať ako mučeník so sviatkom 29. júla.
Kontiolahti

Kontiolahti je obec vo Fínsku v kraji Pohjois-Karjala. Leží na brehu jazera Höytiäinen približne 20 km severne od mesta Joensuu. K 31. januáru 2014 mala obec 14 441 obyvateľov. Rozloha obce je z čoho 230,1 km² zaberajú vodné plochy.
Obec Kontiolahti je známa hlavne vďaka rovnomennému biatlonovému stredisku. V rokoch 1990 a 1999 sa tu odohrali majstrovstvá sveta, ďalšie sú naplánované na rok 2015. Okrem toho sa tu pravidelne usporiadavajú preteky svetového pohára.
Externé odkazy.
Oficiálna stránka
Rollz

Mathew Schofield (* 1986), viac známy ako Rollz je anglický drum and bassový producent aDJ z mesta Brighton.
Historický časopis

Historický časopis (častá skratka: HČ) je slovenský karentovaný vedecký časopis odboru histórie, týkajúci sa predovšetkým dejín Slovenska a Strednej Európy. Bol založený v roku 1953 a vychádza v periodicite štyrikrát ročne. Vydáva ho Historický ústav Slovenskej akadémie vied.
Mesto a dejiny

Mesto a dejiny je historický vedecký časopis s tematickou orientáciou na urbánne dejiny. Bol založený v roku 2012 a vychádza v periodicite dvakrát ročne. Vydáva ho Katedra histórie Filozofickej fakulty Univerzity Pavla Jozefa Šafárika v Košiciach. Časopis je evidovaný v knižniciach a databázach Web of Science (ESCI), Scopus, ERIH PLUS, CEEOL, CEJSH, EBSCO, MIAR, H/Soz/Kult, Index Copernicus, WorldCat, Databázy historickej literatúry v SR a Google Scholar.
Vojenská história

Vojenská história je slovenský vedecký časopis s tematickým zameraním na vojenskú históriu, archívnictvo a múzejníctvo. Bol založený 28. januára 1997 rozhodnutím ministra obrany Slovenskej republiky. Od 1. januára 2006 je jeho vydavateľom Vojenský historický ústav. Vychádza v periodicite štyrikrát ročne.
Škoda ForCity Plus

Škoda ForCity Plus môže byť:
Erich Priebke

Erich Priebke (* 29. júl 1913, Hennigsdorf, Nemecké cisárstvo - † 11. október 2013, Rím, Taliansko) bol nemecký nacistický dôstojník SS, príslušník polície Sipo, vojnový zločinec. Za svoju vinu pri usmrtení viac ako troch stoviek civilistov v marci 1944 bol až v roku 1998 odsúdený na doživotie. Zo zdravotných dôvodov si však mohol trest odpykávať v domácom väzení v Ríme. Dolapenie tohto bývalého veliteľa nacistických oddielov SS trvalo takmer 50 rokov - po vojne sa mu totiž podarilo zmiznúť v Argentíne, kde sa neskôr stal hotelierom.
Dňa 29. júla 2013 oslávil 100. narodeniny. Pred jeho domom v ten deň demonštrovali desiatky demonštrantov, ktorým vadilo jednak to, že sa za svoje činy nikdy verejne neospravedlnil, jednak miernosť jeho väzenia - po Ríme sa totiž mohol pohybovať úplne voľne; pri nákupoch, prechádzkach či v reštauráciách bol iba sprevádzaný ochrankou.
Masaker v Ardeatinských jaskyniach.
Išlo o jedného z hlavných aktérov brutálneho masakru civilistov v Ardeatinských jaskyniach pri Ríme 24. marca 1944. Nacisti, medzi nimi tiež Karl Hass, tu v reakcii na partizánsky útok proti jednotke SS zavraždili 335 civilných rukojemníkov, z toho 75 Židov. Pri útoku totiž zahynulo 33 nemeckých vojakov a podplukovník SS Herbert Kappler rozhodol, že za každého mŕtveho Nemca zomrie desať Talianov. On sám priznal, že onoho osudného dňa dvoch mužov zastrelil a potom v zozname "odškrtával" ďalších Talianov. Pri procese sa však cítil nevinný a obhajoval sa tým, že len plnil svoje povinnosti.
Filmové spracovanie.
O masakre v Ardeatinských jaskyniach vznikli dva filmy:
Život v Argentíne.
Po vojne sa mu podarilo utiecť z britského zajateckého tábora a s pomocou rakúskeho biskupa Aloisa Hudala sa dostal do Argentíny. Taliani po ňom začali pátrať od roku 1946. V roku 1948 sa konal prvý proces s vinníkmi masakru, Priebke bol súdený v neprítomnosti. Asi od roku 1949 žil v argentínskom horskom stredisku Bariloche, stal sa úspešným hotelierom. Pôsobil tiež ako riaditeľ tunajšej nemeckej školy a prezident Nemecko-argentínskej kultúrne asociácie.
Kľúčom k jeho dolapeniu sa stala kniha francúzskeho spisovateľa argentínskeho pôvodu Estebana Bucha "Maliar z argentínskeho Švajčiarska" z roku 1991. O tri roky neskôr k nemu doviedla reportéra americkej televízie ABC Sama Donaldson. V rozhovore s ním priznal účasť na masakre s tým, že len počúval rozkazy. Následne bol zatknutý a koncom roka 1995 vydaný k súdu do Talianska.
Prvý súdny proces začal v máji 1996. V ňom bol síce uznaný vinným, ale kvôli tridsaťročnej premlčacej lehote oslobodený. Verdikt súdu vzbudil obrovskú vlnu rozhorčenia. V júli 1997 bol odsúdený na 15 rokov väzenia, nasledujúceho roka ho odvolací súd poslal na doživotie. Vo februári 1999 získal povolenie odpykať si zo zdravotných dôvodov trest v domácom väzení.
Karl Hass, ktorý sa vedľa neho na masakri u Ríma tiež podieľal, mal v jeho procese pôvodne vystupovať ako svedok. V jeho priebehu bol však sám obvinený a rovnako ako on odsúdený na doživotie.
Malokarpatská cyklomagistrála

Malokarpatská cyklomagistrála je značená cykloturistická trasa vedená po okrajoch pohoria Malé Karpaty. Má pridelenú červenú farbu a číslo 003.
Trasa začína v Novom Meste nad Váhom, vedie cez Čachtice, Vrbové, Trstín, Bukovú, Pernek, Kuchyňu, Lozorno a končí vo Vysokej pri Morave. Má dĺžku 105 km.
Oinomaos (achájsky bojovník)

Oinomaos alebo Oinomáos ("Oinomaos") je v gréckej mytológii achájsky bojovník v trójskej vojne.
V piatom speve Homérovej Iliady zasiahol do bojov boh vojny Ares, ktorý pomáhal Hektorovi, synovi trójskeho kráľa Priama. Medzi inými potom rukou Hektora v boji zomrel aj Achájec Oinomaos. Situácia sa na bojisku zmenila, až keď achájsky bojovník Diomédes, ktorý je dominantnou postavou piateho spevu, zaútočil s pomocou bohyne Atény, dokonca aj na samotného boha Area a zranil ho. Ares následne od bolesti zareval ako desaťtisíc chlapov a z bojiska ušiel.
Aiantides

Aiantides alebo Aiantidés ("Aiantides/iný prepis Aiantidés") môže byť:
Štadión FK Senica

Štadión FK Senica je futbalový štadión v meste Senica, na západe slovenska. Svoje domáce zápasy na ňom hrá tím FK Senica. Kapacita je 5 070 miest. Majiteľom štadióna je OMS ARENA Senica, a.s.. Štadión bol otvorený v októbri 1962. 
História štadióna.
24. októbra 1962 bol v Senici odovzdaný do užívania nový futbalový štadión. Pokrstiť ho prišla Československá futbalová reprezentácia, v kompletnej zostave, v akej sa prebojovala až do finále Majstrovstiev sveta v Čile . Mužstvo okresu Senica(šesť hráčov priamo zo Senice)im podľahlo vysoko 0:7.
Vďaka podpore riaditeľa podniku Slovenský hodváb Senica - Miloslava Chomu, bola v roku 1970 odovzdaná domácemu klubu do užívania nová tribúna a previedla sa aj úplná generálka hracej plochy.
Čiastočne bol štadión v Senici rekonštruovaný v mesiacoch jún až júl 2009. Rekonštrukcia zahŕňala osadenie vyše štyritisíc sedačiek, opravu krytých tribún, nové ozvučenie, priestory pre novinárov, VIP hostí a televízne štáby. Išlo o prípravu klubu zo Záhoria, na najvyššiu futbalovú súťaž na slovensku - Corgoň ligu. Kompletná rekonštrukcia hracej plochy začala po poslednom domácom zápase Senice 8. mája 2010 a trvala až do júla. Namontovala sa napríklad aj predpríprava na vyhrievaný trávnik, či automatická závlaha.
Štadión mal po týchto úpravách kapacitu 4 500 sedadiel, z toho hlavná a oproti stojaca tribúna mali spolu 1 743 krytých sedadiel.
V novembri 2012 sa začala "veľká" rekonštrukcia futbalového štadióna v Senici, financovaná spočiatku len zo súkromných zdrojov. Výstavba bola naplánovaná do štyroch etáp v ročných intervaloch. Práce boli naplánované vždy na obdobie zimnej prestávky. V prvej sa postavili tribúny za oboma bránkami, teda sektory "B" a "D". Každá z tribún dostala kapacitu presne 1 011 ľudí. Tribúny majú osem radov sedadiel a sú kryté. Medzi tribúnami "C" a "B" pribudla veľkoplošná obrazovka(7x4 metra).
18.3.2014 bola oficiálne skolaudovaná nová tribúna "C", prezývaná pamätníkmi tiež proletárska, alebo robotnícka. Dodávateľom stavby bola firma SEDA Sport z Myjavy. Na rekonštrukciu tribúny dostal klub FK Senica finančnú dotáciu od štátu (v spolupráci zo SFZ), v hodnote jeden milión eur, zvyšok financoval majiteľ klubu, Vladimír Levársky .
Jam &amp; Spoon

Jam &amp; Spoon bola nemecká trance dvojica založená v roku 1991 vo Frankfurte. Členmi dvojice boli Rolf Ellmer (ako "Jam El Mar") a Markus Löffel (DJ, umelecké meno: "Mark Spoon").
Freightliner Argosy

Freightliner Argosy je nákladný automobil, ktorý od roku 2000 vyrába americká automobilka Daimler Trucks North America. Pôvodne sa predával na trhoch v Severnej Amerike, momentálne sa predáva v Južnej Afrike, Austrálii a na Novom Zélande.
Hex (album)

HEX je tretí štúdiový album slovenskej hudobnej skupiny Hex, ktorý v roku 1994 vydalo hudobné vydavateľstvo BMG Ariola.
Ježiš Kristus nosí krátke nohavice

Ježiš Kristus nosí krátke nohavice je prvý štúdiový album slovenskej hudobnej skupiny Hex z roku 1992. Hudobne bol ovplyvnený britskou indie hudbou z 80. a 90. rokov.
Jakovlev Jak-141

Jakovlev Jak-141 (po rusky Яковлев Як-141; kódové meno NATO: Freestyle) je nadzvukové, viacúčelové bojové lietadlo s technológiou VTOL ("vertical take-off and landing"), ktoré prvýkrát vzlietlo 9. marca 1989 ako prototyp 48-2. Bolo vyrobené Jakovlevovou konštrukčnou kanceláriou. Vývoj tohto lietadla trval pomerne dlhý čas, teda od roku 1975 po rok 1991.
Boli zostrojené štyri prototypy tohto lietadla:
Projekt Jakovlevovej konštrukčnej kancelárie spolu s testami na lietadlovej lodi Admiral Gorškov boli ukončené financovaním projektu na konci roku 1991, kedy došlo k nehode pri pristávaní a prototyp vybuchol - pilot sa dokázal katapultovať. Neskôr po prehodnotení ministerstvom obrany bol projekt znovu spustený. Navrhla sa aj pozemná verzia Jak-141M s lepším motorom, výzbrojou a s charakteristikami stealth. Bolo to jedno z prvých lietadiel s VTOL technológiou a aj keď sa tieto bojové lietadlá nezačali vyrábať sériovo, toto lietadlo poskytlo mnoho informácii potrebných pre ďalší vývoj tejto technológie.
Používatelia.
 Sovietsky zväz
Keďže nebola zahájená sériová výroba, používané boli len prototypy 48-2 a 48-3.
Špecifikácie.
Jak-141 je vybavený automaticky katapultovacím sedadlom Zvezda K-36, podobným akým bol vybavený aj Jak-38. Jak-141 je takisto vybavený laserovým navádzaním rakiet. Má trojnásobne zálohovaný systém FBW ("Fly-by-wire") na koordináciu motora s tryskami pre zlepšený kolmý vzlet a pristávanie. Je tiež vybavený identifikátorom IFF ("Identification friendly or foe") a modifikovaným radarom IRST S-31E2KOLS. Týmto radarom sú tiež vybavené bojové stíhačky MiG-29.
Majstrovstvá Európy UEFS vo futsale mužov 2010

Majstrovstvá Európy UEFS vo futsale mužov 2010 boli v poradí 9. Majstrovstvá Európy UEFS vo futsale AMF, ktoré organizuje Európska futsalová únia (UEFS). Konali sa od 3.8. mája 2010 v Kaliningrade a Guseve, v Kaliningradskej oblasti, v Rusku, za účasti 11 tímov. Pôvodne sa mali na turnaji objaviť aj družstvá Bulharska, Fínska a Poľska, ktoré už boli pôvodne vyžrebované aj do základných skupín turnaja. Zápasy v Kaliningrade sa hrali v novovybudovanej aréne "Sportkomplex Jantarnij" s kapacitou 4 000 divákov. Titul získalo štvrtýkrát . 
Tento turnaj ME bol zároveň kvalifikáciou na Majstrovstvá sveta AMF 2011. Kvalifikovalo sa na ne 5 najlepších družstiev.
Majstrovstvá Európy UEFS vo futsale mužov 1995

Majstrovstvá Európy UEFS vo futsale mužov 1995 boli v poradí 4. Majstrovstvá Európy UEFS vo futsale AMF, ktoré organizuje Európska futsalová únia (UEFS). Konali sa od 10.17. júla 1995 v troch marockých mestách Casablanca, Rabat a Kenitra, za účasti 10 tímov. Nováčikmi turnaja boli družsvtá Česka a domáceho Maroka (Maroko bolo jediným africkým členom UEFS). Pôvodne sa malo na turnaji objaviť až 12 družstiev. Titul získalo družstvo , pre ktoré to bola prvá medaila, hoci niekoľko jeho hráčov sa zúčastnilo aj v drese , ktoré získalo medaily na európskych šampionátoch v rokoch 1989 a 1990.
Gravesova-Basedowova choroba

Gravesova-Basedowova choroba je autoimunitná choroba štítnej žľazy. Dochádza pri nej k tvorbe stimulačných protilátok a je zvýšená tvorba hormónov tyroxínu a trijódtyronínu. Postihuje najmä ženy v strednom veku, 4 až 5-krát častejšie ako mužov. Gravesova-Basedowova choroba je silne geneticky podmienená.
Vznik.
Štítna žľaza je pre život človeka nevyhnutný orgán. Vytvára hormóny, ktoré ovplyvňujú príjem potravy, energie, stimulujú rast a vývoj. Jej znížená (hypotyreóza) alebo zvýšená (hypertyreóza) činnosť má preto vplyv na celý organizmus. Gravesova-Basedowova choroba sa klinicky prejavuje abnormálne zvýšenou funkciou štítnej žľazy.
Liečba Gravesovej-Basedowovej choroby.
Liečba prebieha pomocou:
Jakub Lorencovič

Jakub Lorencovič (* 10. júl 1989, Prešov) je slovenský herec, známy napr. z televízneho seriálu "Búrlivé víno", model a víťaz súťaže Muž roka 2011.
Život.
Pochádza z prešovského sídliska Sekčov, má brata-dvojča a dve staršie sestry. Od 15 rokov sa venoval divadlu. Študoval herectvo na Vysokej škole múzických umení v Bratislave.
Na scéne Slovenského národného divadla hosťoval už pri štúdiách v úlohe ženícha Antonia v hre Georgesa Feydeaua "Tak sa na mňa prilepila", od februára 2010 potom alternoval v úlohe Tognina v Goldoniho komédii "Vejár".
Už počas štúdia mal tiež skúsenosti s modelingom. Vo svojich 21 rokoch sa v auguste 2011 zúčastnil v českom Náchode finále súťaže Muž roka Česka a Slovenska, z ktorého si odniesol slovenský titul a nomináciu za Slovensko do súťaže Mister International. V decembri toho istého roku odcestoval do thajského Bangkoku, kde sa medzi 53 uchádzačmi o titul Mister International 2011 umiestnil na desiatom mieste.
V roku 2011 sa objavil v kriminálnom seriáli TV JOJ "Dr. Ludsky" v epizódnej úlohe mladého vyšetrovateľa. Od začiatku roku 2013 doplnil obsadenie rodinného seriálu TV Markíza "Búrlivé víno" v úlohe miestneho plejboja Juraja „Ďura“ Petranského.
V septembri 2013 sa objavil vo vedľajšej úlohe dozorcu Fritza Sowy v česko-slovenskej vojnovej filmovej dráme "Colette" režiséra Milana Cieslara.
Conwy Castle

Conwy Castle () je stredoveké opevnenie v obci Conwy na severnom pobreží Walesu. Hrad bol postavený Eduardom I. počas jeho dobývania Walesu v rokoch 1283 a 1289. Bol postavený ako súčasť širšieho projektu na vytvorenie opevneného mesta Conwy. Počas nasledujúcich storočí hral hrad dôležitú úlohu v niekoľkých vojnách. Odolal obliehania Madoga ap Llywelyna v zime 1294 a 1295, slúžil ako dočasné útočisko pre Richarda II. Roku 1399 a roku 1401 ho po niekoľko mesiacov držal waleský kráľ Owain Glyndŵr.
Po vypuknutí anglickej občasnej vojny v roku 1642 ho zabral Karol I.; ten sa ho vzdal roku 1646 kvôli parlamentným vojskám. Kvôli tomu bol hrad čiastočne parlamentom opovrhovaný a chcel, aby sa zabránilo ďalšiemu použitiu hradu v ďalších bojoch. Roku 1665 bol hrad z veľkej časti zničený a veľká časť stavebných materiálov bola rozpredaná. Trosky hradu Conwy sa v osemnástom a devätnástom storočí stali atraktívnou destináciou pre výtvarníkov a v druhej polovici devätnásteho storočia prešiel veľkou rekonštrukciou. V dvadsiatom prvom storočí sa zrúcanina hradu stala vyhľadávanou turistickou destináciou.
Theoboulé (matka Myrtila)

Theoboulé (iné názvy: Theobúlé, Theobula; "Theoboulé/iný prepis Theobúlé") je v gréckej mytológii matka Myrtila, vozataja élidského kráľa Oinomaa.
Antický autor Hyginus uvádza, že Theoboulé a boh Hermes boli rodičmi Myrtila, vozataja Oinomaa, kráľa élidskej Pisy. Zo schólia k antickému dielu "Argonautica" od Apollónia Rodského poznáme aj inú verziu, podľa ktorej, matkou Myrtila bola Amazonka Myrto,
Theoboulé

Theoboulé (iné názvy: Theobúlé, Theobula; "Theoboulé/iný prepis Theobúlé") môže byť v gréckej mytológii:
Inferno - Peklo

Inferno - Peklo je román Dana Browna vydaný na jar roku 2013 pod názvom "Inferno". Do slovenčiny bol preložený a vydaný na jeseň roku 2013.
Dej.
Profesor sa prebúdza zranený v nemocnici, netuší kde je a ako sa sem dostal. V hlave mu znejú slová „Hľadaj a nájdeš! Čas sa kráti“, no nechápe ich zmysel. Vo svojich veciach nachádza podivný predmet a okamžite sa púšťa do pátrania s mladou lekárkou Siennou Brooksovou: pomocou veršov z Danteho temnej epickej básne Peklo musia dešifrovať kódy ukryté v slávnych dielach renesancie – v sochách, obrazoch, budovách. Musia tak vyriešiť záhadu a zabrániť katastrofe hroziacej ľudstvu.
Menai Suspension Bridge

Menai Suspension Bridge je visutý most, ktorý spája ostrov Anglesey pri severozápadnom pobreží Walesu s ostrovom Veľká Británia.
Dejiny.
Až do dokončenia mosta v roku 1826 bol jediným spojením rozsiahleho a historicky aj ekonomicky významného ostrova so zvyškom Walesu trajekt. Najmä po vytvorení Únie Veľkej Británie a Írska (Act of Union 1800) sa ukázala potreba zrýchlenia a rozšírenia dopravného spojenia s Írskom. Hlavné lodné linky viedli z prístavu Holyhead na ostrove Anglesey do Dublinu.
Úlohou vyriešiť dopravu na trase Londýn – Holyhead bol poverený Thomas Telford. Ako kľúčovú stavbu celého projektu navrhol reťazový most cez úžinu Straits z mesta Bangor na pevnine k dedinke Porthaethwy, teraz známu ako Menai Bridge na Anglesey. Zadanie projektu požadovalo, aby umožňoval preplávanie lodí s výškou 30 m pri vrcholnom prílive.
Stavba mosta začala v roku 1819 výstavbou pilierov na oboch stranách prielivu. Nasledovalo zavesenie šestnástich reťazí. Každá z nich má 935 ôk a dĺžku 176 m. Proti korózii boli reťaze namáčané do ľanového oleja. Most bol slávnostne otvorený 30. januára 1826 a podarilo sa tak vo vtedajších dopravných podmienkach zrýchliť cestu z Londýna do Holyheadu z 36 na 27 hodín.
V roku 1839 bol poškodený silnou víchricou. Pôvodne drevená vozovka bola roku 1893 nahradená oceľovými doskami. Časom sa pôvodne plánovaná nosnosť 4,5 tony ukázala byť nedostatočná. V roku 1850 bol dokončený v tesnej blízkosti (1,5 km západnejšie) most Britannia a roku 1938 boli pôvodné železné reťaze za plnej prevádzky nahradené oceľovými.
Dnes je na moste jednosmerná prevádzka, a to tak, že dopoludnia je otvorený pre prevádzku od severu k juhu a popoludní naopak.
29. februára 2005 bol most navrhnutý na zaradenie do zoznamu svetového kultúrneho a prírodného dedičstva UNESCO.
Waleské národné ragbyové družstvo mužov

Waleské národné ragbyové družstvo mužov reprezentuje Wales na turnajoch v ragby. Každý rok sa zúčastňuje Pohára šiestich národov, ktorý v priebehu histórie vyhralo celkom 24-krát, naposledy v roku 2008. Wales je tiež pravidelným účastníkom majstrovstiev sveta v ragby, ktoré sa konajú každé štyri roky. K 24. októbru 2011 sa waleská reprezentácia nachádzala na 8. mieste rebríčka medzinárodnej ragbyovej federácie.
Dejiny.
Riadiaci orgán, Waleská ragbyová únia ("Welsh Rugby Union"; WRU), bol založený v roku 1881, toho istého roku odohral Wales prvý medzinárodný zápas proti Anglicku. Walesania vstúpili do Pohára domácich (dnes šiestich) národov, kde sa postupne zlepšovali, čo viedlo ku „zlatým časom“ medzi rokmi 1900 a 1911. V roku 1905 odohrali prvý zápas proti novozélandskému tímu, známemu pod prezývkou "All Blacks", v ktorom zvíťazili 3 : 0.
V medzivojnovej dobe prežilo ragby vo Walese skôr úpadok, v druhej polovici 20. storočia však prišiel druhý „zlatý vek“ medzi rokmi 1969 a 1980, kedy waleská reprezentácia osemkrát vyhrala Pohár piatich (teraz šiestich) národov. V roku 1987 sa Walesania zúčastnili prvých majstrovstiev sveta. Tu skončili na treťom mieste, čo je ich najlepší výsledok na svetových šampionátoch. Po profesionalizácii ragby v roku 1995 hostil Wales majstrovstvá sveta v roku 1999. V rokoch 2005 a 2008 získala waleská reprezentácia prvé dva grand slamy v súčasnom Pohári šiestich národov.
Domácim štadiónom je Millennium Stadium v Cardiffe, ktorý v roku 1999 nahradil Cardiff Arms Park. Desať bývalých waleských ragbistov bolo uvedených do International Rugby Hall of Fame, traja boli uvedení do IRB Hall of Fame.
Snowdonia

Snowdonia () je národný park v severnej časti Walesu v blízkosti mesta Conwy. Jeho rozloha je 2 170 km² a bol vyhlásený v roku 1951. Pozostáva z viacerých menších pohorí – od západu Moel Hebog, Mynydd Mawr, Nantlle Ridge, masív Snowdon, Glyderau a Carneddau. Najvyšší vrch, Snowdon, ktorého vrchol dosahuje výšku , je zároveň najvyšším vrchom Walesu a je aj vyšší ako najvyšší vrch Anglicka Scaffel Pike (). Takmer k jeho vrcholu sa dá pohodlne dostať úzkorozchodnou železnicou.
Rovnako ako väčšina rozlohy Britských ostrovov, národný park sa vyznačuje takmer nulovým zalesnením. V nižších polohách rastú menšie dreviny, vo vyšších traviny, machy a lišajníky, najvyššie vrcholy sú často pokryté len kamením. Na území národného parku, ktorý je tretím najnavštevovanejším parkom v celom Spojenom kráľovstve, žije viac ako 26 000 ľudí, z ktorých 62 % hovorí walesky.
Bryn Celli Ddu

Bryn Celli Ddu je praveké nálezisko na ostrove Anglesey na severe Walesu. Nachádza sa v blízkosti dediny Llanddaniel Fab. Jeho názov znamená „kopec v tmavom háji“. Nálezisko bolo v roku 1699 vyplienené a v rokoch 1928 až 1929 archeologicky skúmané. Počas obdobia neolitu na tomto mieste stál kamenný kruh a henge. Boli tu nájdené spálené časti malých ľudských kostí z oblasti ucha. Kamene boli v mladšej dobe bronzovej odstránené a bol tu postavený priechodový hrob ako vrchol na strede henge.
Llyfr Du Caerfyrddin

Llyfr Du Caerfyrddin (, teda "Čierna kniha z Carmarthenu") je pravdepodobne najstarší waleský rukopis napísaný vo waleskom jazyku. Pochádza približne z roku 1250 a jeho vznik je spájaný s priorstvom svätých Jána Evanjelistu a Teulyddoga v obci Carmarthen. V súčasnosti je súčasťou zbierok Waleskej národnej knižnice, kde je zaradená pod katalógovým číslom NLW Peniarth MS 1. Kniha obsahuje zbierku básní rôznych kategórií. Sú tu básne s náboženskými motívmi a tiež ódy chvály a smútku.
Dolly (príves)

Dolly je malý príves, ktorý je spojený s ťahačom alebo prívesom a predstavuje podporu pre náves. Skladá sa z podvozku vybaveného čapom návesu na pripojenie do návesovej točnice, a návesovej točnice, ktorou je náves s prívesom dolly spojený. Príves dolly musí mať svoje vlastné osvetlenie a registračnú značku.
Existujú dva hlavné typy prívesov dolly:
Pentre Ifan

Pentre Ifan je starobylé panstvo v blízkosti dediny Nevern v grófstve Pembrokeshire vo Walese. Nachádza sa tu najväčší a najzachovalejší neolitický dolmen vo Walese.
Dejiny.
Dolmen pochádza približne z roku 3 500 pred Kr. a pravdepodobne bol používaný ako pohrebisko. Zachované kamene tvoria portál a hlavné komory hrobky, ktoré boli pôvodne zakryté veľkým kamenným valom s rozmermi 36,6 m dĺžky a 17 m šírky. Niektoré z kameňov po rokoch zmenili svoju polohu, ale sedem z nich zostalo v pôvodnej polohe. Hlavný kameň je 5,1 metra dlhý, jeho najvyšší bod sa nachádza 5,1 metra nad zemou a jeho odhadovaná váha je 16 ton.
Archeologické vykopávky sa uskutočnili v rokoch 1936 a 1937 a znovu v rokoch 1958 a 1959. Oba výskumy viedol William Francis Grimes.
Vlastníkom a správcom dolmenu, ktorý sa nachádza približne sedemnásť kilometrov od Cardiganu, je Cadw.
Fiodor Filippovič Koňuchov

Fiodor Filippovič Koňuchov (; * 12. december 1951) je ruský cestovateľ, spisovateľ, umelec a kňaz ukrajinskej pravoslávnej cirkvi (Moskovský patriarchát).
Ako prvý Rus absolvoval „"cestovateľský Grand Slam"“, teda navštívil Severný aj Južný pól a „Korunu Zeme“ - všetkých 7 najvyšších vrcholov jednotlivých svetadielov.
Je zaslúženým Majstrom športu Športového cestovného ruchu (1989), členom Zväzu výtvarných umelcov, Zväzu spisovateľov Ruska a ruského Zväzu novinárov.
Vzdelanie a práca.
Vyštudoval mestskú umelecko-technickú odbornú školu № 15 v Bobrujsku (odbor rezbár-inkrustátor), potom Odesskú Námornú školu (ako navigátor) a neskôr aj teologický seminár v Petrohrade.
Slúžil v Baltskej flotile v Kaliningrade. Počas jeho pôsobenia došlo ku konfliktu. Nevydržal šikanu a zneužívanie staršími vojakmi a jednému z nich vylial na hlavu hrniec s horúcou polievkou. Z rozprávania veteránov Fiodora Koňuchova zachránili strážnici a kapitán tretej pozície (v ruskom námorníctve hodnosť zodpovedajúca hodnosti majora v armáde a letectve), ktorý verboval odvážnych námorníkov do špeciálnej jednotky pre dodávku munície Vietkongu. Následne slúžil dva a pol roka ako námorník na lodi vo Vietname.
V roku 1983 bol prijatý do Únie výtvarných umelcov Ruska (ako najmladší v tom čase). Od roku 1996 je členom moskovskej Únie výtvarných umelcov v sekcii "Grafika" a od roku 2001 aj v sekcii "Sochárstvo". Je autorom viac než troch tisícov obrazov a ilustrácií, vystavovaných na ruských a medzinárodných výstavách.
Je autorom 10 kníh, spolu s manželkou spoluautorom ďalších troch kníh, cestovateľského „Žurnálu Fiodora Koňuchova“ a členom Zväzu ruských spisovateľov.
Ako jachtár dokončil 5 plavieb okolo sveta, preplavil sa sedemnásťkrát cez Atlantický oceán, z toho raz na veslici, na ktorej absolvoval aj preplavbu cez Tichý oceán.
Do veku 50. rokov si pripísal na konto viac ako 40 unikátnych expedícií a výstupov, ktoré vyjadruje ako víziu sveta vo svojich obrazoch a knihách.
Od roku 1998 je vedúcim Laboratória diaľkového vzdelávania v extrémnych podmienkach v Akadémii modernej humanistiky v Moskve.
Duchovná časť života.
22. mája 2010 bol vysvätený za subdiakona. Sviatosť kňazstva pre diakona získal 23. mája 2010 v Kyjeve.
V súvislosti s prijatím vysvätenia sa rozhodol ukončiť cestovanie:
20. júna 2010 ruská tlač uverejnila správu, že v auguste pôjde na žiadosť etiópskej vlády na novú výpravu do Etiópie, aby položil cestovateľom základ trasy, ktorá v budúcnosti môže byť použitá organizáciami cestovného ruchu.
Plné vysvätenie na kňaza získal 19. decembra 2010.
Osobné údaje a zaujímavosti.
Je ženatý s Irinou Anatolievnou Koňuchovou () s ktorou má dvoch synov (Oskara a Nikolaja) a dcéru (Tatianu). Jeho brat Pavol je takisto významný ruský cestovateľ, spisovateľ, umelec a fotograf.
Diablica (film)

Diablica je americká komédia z roku 1989 natočená podľa románu Fay Weldonovej "Život a lásky diablice".
Obsah.
Nie príliš pekná Ruth Patchettová je vydatá a má dve deti. Jedného dňa sa dozvie, že jej muž ju podvádza s krásnou, slávnou a bohatou spisovateľkou Mary Fisherovou. Rozhodne sa mu pomstiť, zničiť mu dom, rodinu, kariéru a život.
Ján XIX.

Ján XIX. (rodným menom "Romanus"; * ?, Rím, Pápežský štát - † 20. október 1032, Rím, Pápežský štát) bol 144. pápež rímskokatolíckej cirkvi. Pápežský úrad zastával od 19. apríla 1024 do svojej smrti.
Životopis.
Narodil sa v Ríme v Pápežskom štáte. Ako pápež nastúpil po svojom staršom bratovi Benediktovi VIII. Za jediný deň sa z neho, laika, stal pápež. V prvom roku vlády prijal delegáciu byzantského cisára Bazila II., ktorá sa ho pokúšala presvedčiť k uznaniu Carihradu ako mesta s všeobecnou jurisdikciou. Kvôli veľkým protestom však odmietol. Odvtedy sa pápežovo meno na diptychoch v Carihrade neobjavuje. 26. marca 1027 korunoval v Ríme nemeckého kráľa Konráda II., ktorý ho považoval za osobu, ktorú môže ovládať. Napríklad ho prinútil vydať veľký výnos pre nemeckého arcibiskupa Poppa v Aquilei. Zomrel 20. októbra 1032 v Ríme.
Železničná trať Zwiesel – Grafenau

Železničná trať Zwiesel – Grafenau (v cestovnom poriadku DB označená číslom 906) je regionálna jednokoľajová železničná trať v Nemecku. Spája bavorské mesta Zwiesel a Grafenau. Dĺžka trate je 31,5 km. Uvedená do prevádzky bola v roku 1890.
Železničná trať Zábřeh na Moravě – Šumperk

Železničná trať Zábřeh na Moravě – Šumperk (v cestovnom poriadku pre cestujúcich označená číslom 291) je jednokoľajová celoštátna trať, ktorá vedie zo Zábřehu na Moravě cez Bludov do Šumperka. Prevádzka na trati bola zahájená v roku 1871. Elektrické vlaky tu jazdia od decembra 2009.
Cian Ciarán

Cian Ciarán (* 16. jún 1976, Bangor, Wales) je waleský hudobník.
Od roku 1993 je členom rockovej skupiny Super Furry Animals a niekoľko rokov pôsobil spolu s Kevinom Tameom v projekte Acid Casuals. V roku 2003 hral na albume "A Year to the Day" skupiny The Zephyrs. Potom, čo skupina Super Furry Animals prestala v roku 2010 vystupovať, vydal sa Cian Ciaran na sólovú dráhu. Svoj prvý sólový album nazvaný "Outside In" vydal v auguste 2012. Druhý "They Are Nothing Without Us" nasledoval v septembri 2013. Jeho bratom je bubeník Dafydd Ieuan, ktorý tiež pôsobí v skupine Super Furry Animals.
Železničná trať Újezdec u Luhačovic – Luhačovice

Železničná trať Újezdec u Luhačovic – Luhačovice (v cestovnom poriadku pre cestujúcich označená číslom 346) je jednokoľajová celoštátna trať dlhá 9 km. Trať vedie pozdĺž rieky Šťávnice. Prevádzka na nej bola zahájená v roku 1905.
Železničná trať Ústí nad Labem – Bílina

Železničná trať Ústí nad Labem západ St.5 – Obrnice (v cestovnom poriadku pre cestujúcich označená číslom 131) je dvojkoľajná elektrifikovaná trať, súčasť celoštátnej dráhy. Vedie z Ústí nad Labem cez Úpořiny do Bíliny. Prevádzka na trati bola zahájená v roku 1874. Od roku 1962 do roku 1967 bola osobná doprava zastavená. Elektrifikácia bola vykonaná v roku 1967. V roku 1968 bola sprevádzkovaná preložka trate pri Bíline. V rokoch 1976-1991 bola prevádzka osobných vlakov druhýkrát zastavená.
Železničná trať Tywyn – Nant Gwernol

Železničná trať Tywyn – Nant Gwernol (, ) je samostatná úzkorozchodná železnica v strednom Walese, spájajúca Tywyn a Nant Gwernol. Je dlhá 11,67 km a bola otvorená v roku 1866 za účelom dopravy bridlice z lomov v Bryn Eglwys do Tywyn. Rozchod koľají je 686 mm.
Dnes je táto železnica predovšetkým turistickou atrakciou.
Portmeirion

Portmeirion je populárna turistická dedina v oblasti Gwynedd v severnom Walese. Bola navrhnutá a postavená Cloughom Williamsom Ellisom v rokoch 1925 až 1975 v štýle talianskych dedín a jej vlastníkom je charitatívna dôvera.
Dedina spadá pod obec Penrhyndeudraeth a nachádza sa pri ústí rieky Dwyryd približne tri kilometre juhovýchodne od Porthmadog a 1,6 kilometra od vlakovej stanice v Minffordd.
Železničná trať Ústí nad Labem – Chomutov

Železničná trať Ústí nad Labem – Chomutov je dvojkoľajná, elektrifikovaná železničná trať, súčasť celoštátnej dráhy. Jej súčasťou je Mostecký a Ervěnický koridor v úseku Most - Chomutov. 
Vlaky osobnej dopravy sú v cestovnom poriadku pre cestujúcich uvádzané v tabuľke 130.
Dejiny.
Železničná trať spoločnosti "A.T.E" Ústecko-teplická dráha () bola postavená v roku 1858 predovšetkým pre dopravu uhlia z oblasti Teplíc do prístavu v Ústí nad Labem. Do roku 1870 bola predĺžená až do Chomutova. Mohlo sa tak po nej dopravovať uhlie z celej hnedouhoľnej panvy (Chomutovsko, okolia Mostu, Bíliny a Duchcova).
Kvôli neskoršiemu rozmachu ťažby museli byť niektoré úseky preložené. Najznámejším príkladom je Mostecký a Ervěnický koridor.
Kaplnka svätého Govana

Kaplnka svätého Govana je kaplnka v St. Govan's Head v Pembrokeshire na juhozápade Walesu.
Je zabudovaná do steny vápencového útesu. Stavba meria 6,1 m x 3,7 m, vonkajšie steny sú z vápenca a tvorí ju jedna miestnosť. Väčšina kaplnky bola postavená v trinástom storočí. Niektoré jej časti sa datujú už do šiesteho storočia, sa keď svätý Govan, mních, presťahoval do jaskyne, kde sa nachádza. Jedna z legiend tvrdí, že svätý Govan je pochovaný pod oltárom kaplnky, ktorý sa nachádza na jej východnom konci.
Pozdĺž severnej a južnej steny sú umiestnené nízke kamenné lavice, a na západnej strane sa nachádza teraz prázdny výklenok pre zvon. Bridlicová strecha je pravdepodobne z neskoršej doby. Budova je prístupná z vrcholu útesu pomocou 52 schodov. Povesť hovorí, že človek napočíta iný počet schodov dolu ako hore.
Evanjelické kolégium

Evanjelické kolégium je bývalá školská budova v Prešove, v ktorej v rokoch 16671918 sídlil rovnomenný školský ústav.
Založenie.
Rozhodnutie o založení evanjelického kolégia bolo prijaté 18. novembra, 1665 v Prešove, na zasadnutí hornouhorských protestantských stavov a v roku 1667 sa v ňom začala výučba. Táto vyššia evanjelická škola, mala byť protiváhou vtedajšej Trnavskej jezuitskej univerzity. Vzorom pre založenie tohto kolégia boli podobné evanjelické školy v Nemecku.
Štúdium.
Charakter štúdia bol gymnaziálny. V najvyšších ročníkoch sa študovala aj teológia a filozofia. V škole sa prednášalo v duchu protestantskej scholastiky a prenikali do nej aj iné názory novovekej filozofie.
Prví profesori.
Od začiatku na kolégiu vyučovali významní profesori nielen z celého Uhorska, ale aj z iných krajín. Napríklad: Dr. Samuel Pomarius, Eliáš Ladiver, Ján Rezik či Samuel Mathaeides. Krátky čas tam pôsobil aj Jan Amos Komenský.
Prví absolventi.
Medzi prvými absolventmi kolégia boli také významné osobnosti ako Imrich Tököli – vodca proti habsburského povstania, Jakub Bogdani – slávny barokový maliar a iní.
Zvraty v existencii kolégia.
V období rokov 1671 až 1785 vplyvom veľkých politických udalostí v budove sídlili cisárski vojaci ale najmä jezuiti. Až s pomocou cisára Jozefa II. sa podarilo evanjelikom budovu kúpiť, a tak v roku 1785 už v nej mohla znova prebiehať gymnaziálna výučba. V roku 1815 sa na kolégiu začalo, prednášať aj právo. V 19. storočí sa kolégium stalo jednou z najvýznamnejších vyšších škôl v celom vtedajšom Uhorsku. Po páde absolutizmu a po rakúsko-maďarskom vyrovnaní 1867, nastal nový dynamický rozvoj školy. Kolégium sa stalo mohutným školským ústavom, v ktorom sa združovalo plnotriedne gymnázium, právnická a teologická akadémia a učiteľský ústav. Prešovské kolégium v tejto podobe prestalo existovať po vzniku Česko-Slovenska .
Sarpédón (syn Laodameie)

 
Sarpédón ("Sarpédón") je v gréckej mytológii syn najvyššieho boha Dia a Laodameie, dcéry Bellerofonta, alebo podľa inej verzie syn Euandra a Déidameie.
Diov syn Sarpédón bol vnuk lýkijskeho kráľa Sarpédóna. Keď Achájci napadli Tróju, zúčastnil sa trójskej vojny ako spojenec Trójanov. V bojoch potom preukazoval chrabrosť a odvahu. Za život mu vďačil hlavný veliteľ trójskeho vojska Hektor, ktorého zachránil potom ako ho Aias omráčil balvanom. Pri útoku na achájsky tábor vlastnoručne strhol cimburie z hradby. 
Podľa antického autora Hygina v boji zabil achájskych bojovníkov Tlépolema a Antifa. Bol aj účastníkom pohrebných hier na počesť trójskeho princa Parida, kde súťažil v behu. Sarpédón vojnu neprežil, v hrdinskom boji zomrel rukou Patrokla, priateľa najväčšieho achájskeho hrdinu Achillea.
Zeus mal Sarpédona najradšej zo svojich pozemských synov. Keď Sarpédón bojoval s Patroklom, chcel ho záchrániť tak, že sa pokúsil zmeniť jeho určený osud. Proti osudu bol však aj najvyšší boh bezmocný. Zachránil ho teda aspoň po smrti. Bohu smrti Thanatovi a bohu spánku Hypnovi prikázal, aby jeho telo odniesli do rodnej Lýkie, kde ho potom pochovali.
Aiantides (mytológia)

Aiantides alebo Aiantidés ("Aiantides/iný prepis Aiantidés") je v gréckej mytológii syn Aianta zo Salaminy a Glauky, dcéry Kychrea. 
Podľa antického písomného diela "Dictys Cretensis" bol Aiantides syn Aianta, jedného z najstatočnejších achájskych bojovníkov v trójskej vojne, nazývaného aj „Veľký Aias“. Keď Aias pod hradbami Tróje umrel, výchovy mladého Aiantida sa ujal jeho brat Teukros.
Changes

„Changes“ je skladba francúzskej elektronickej dvojice Faul &amp; Wad Ad. Bola vydaná ako singel v novembri 2013 a dosiahla 1. miesto v Belgicku a Nemecku. Skladba obsahuje prvky refrénu skladby „Baby“ od austrálskej elektronickej dvojice Pnau, ktorá sa samotná dostala do Top 40 v Austrálii.
Zoznam skladieb.
Viacero remixov vrátane „Changes“ (Tocadisco's Sunny LA Remix), „Changes“ (Stefan Dabruck Remix) a „Changes“ (Robin Schulz Remix).
Suzanne Collinsová

Suzanne Collinsová (* 10. august 1962, Hartford, Connecticut, USA) je americká spisovateľka a televízna scenáristka, píšuca od roku 1991. Je známa ako autorka kníh "Underworld Chronicles" a "Hunger Games" (Hry o život).
Inšpiráciou pre knihu Hunger Games jej bol grécky mýtus o Theseovi a Minotaurovi, a armádna dráha jej otca, vďaka ktorej porozumela chudobe, hladu a ďalším následkom vojny.
Európska židovská únia

Európska židovská únia je mimovládna organizácia so sídlom v Bruseli, ktorej deklarovaným cieľom je zjednotiť všetky židovské obce a organizácie v celej západnej, strednej a východnej Európe. Skupina bola založená v roku 2011.
Kritika.
Európska židovská únia bola kritizovaná za nomináciu členov do Európskeho židovského parlamentu, vrátane komika Sachu Barona Cohena, anglickej futbalovej hviezdy Davida Beckhama, módnej návrhárky Diany von Furstenbergovej, filmového režiséra Romana Polanského a ďalších, z ktorých mnohí ani nevedeli, že boli nominovaní. Niekoľko kandidátov, vrátane Vivian Teitelbaumovej, členky bruselského regionálneho parlamentu a bývalej šéfky belgickej židovskej komunity, ihneď požiadali, aby ich mená boli odstránené z nominácie.
Rad Priateľstva

Rad Priateľstva () je štátne vyznamenanie Ruskej federácie udeľované dekrétom Ruského prezidenta za významné počiny a aktivity v oblasti upevňovania spolupráce a priateľstva medzi národmi.
Vyznamenanie vzniklo 2. marca 1994 na základe dekrétu prezidenta Ruskej federácie pod číslom 442. Predchodcom tohto vyznamenania počas sovietskej éry bol Rad priateľstva medzi národmi, založený v roku 1972. Autorom návrhu radu je umelec Alexander Borisovič Žuk (), ktorý je zároveň aj autorom predchádzajúceho návrhu.
Opis Radu.
Je zhotovený zo striebra, pozlátený a so smaltovaním. Má tvar päťramennej hviezdy zloženej z rozbiehajúcich sa zlatých lúčov. V strede hviezdy je zobrazenie Zeme, oblasti morí a oceánov sú pokryté modrým smaltom. Zem je orámovaná vencom vavrínovej vetvičky, pokrytej zeleným smaltom. Vo venci sú červené bodky, zo začiatku boli vyhotovované červeným smaltom, od 16. decembra 2011 ich tvoria červené rubíny. Na zadnej strane radu je reliéfny nápis: "Мир и дружба" (Mier a priateľstvo) a číslo radu. Vzdialenosť medzi protiľahlými koncami hviezdy je .
Rad je upevnený na zelenej hodvábnej stuhe širokej s moaré vzorom a modrými okrajmi širokými .
Udeľovanie.
Rad Priateľstva sa udeľuje ruským aj cudzím štátnym príslušníkom za zvláštne zásluhy v posilňovaní mieru, priateľstva, spolupráce a porozumenia medzi národmi, za plodnú prácu pre zbližovanie a vzájomné obohacovanie kultúr národov a spoločností; za aktívnu ochranu, rozvoj a propagáciu kultúrneho a historického dedičstva Ruska; za veľký prínos k implementácii spoločných podnikov s Ruskou federáciou, hlavných ekonomických projektov a prilákanie investícií do ekonomiky Ruskej federácie a za širokú charitatívnu činnosť.
Radom Priateľstva bol ocenený aj samotný umelecký autor tohto vyznamenania, umelec Alexander Borisovič Žuk, ktorý je autorom viacerých radov, medailí a vyznamenaní, medzi inými aj Radu „Za osobnú odvahu“.
Thorgan Hazard

Thorgan Hazard (* 29. marec 1993, La Louvière, Belgicko), je belgický futbalový stredopoliar a reprezentant hrajúci za klub Borussia Dortmund. Jeho starší brat Eden Hazard hráva v Real Madrid. Má ešte bratov Kyliana a Ethana.
Klubová kariéra.
Kariéru začal za Royal Stade Brainois neskôr prešiel do kvalitnejšej akadémie a to do A.F.C. Tubize kde si ho všimli skauti z RC Lens tam začal hrávať aj veľký futbal nie len mládež. Neskôr prestúpil so svojím bratom Edenom Hazardom do londýnskeho klub Chelsea FC za jeden milión libier! Potom nasledovalo dvojročné hosťovanie v klube Zulte Waregem kde v 75 zápasoch nastrieľal 21 gólov a prihral na 30 gólov. Na konci sezóny 2013/14 získal ocenenie najlepší hráč Jupiler League.
Jeho reprezentačná kariéra začala 29. máj 2013 kde v druhom polčase kde sa vystriedal za svojho spoluhráča z FC Chelsea Romelua Lukakua. V priateľskom zápase nakoniec Belgicko vyhralo 4:2.
Sasha

Alexander Paul Coe (* 4. september 1969, Bangor, Gwynedd, Wales), viac známy ako Sasha, je waleský DJ a hudobný producent. Sasha začal svoju kariéru hraním acid house hudby koncom 80. rokov. Jeho partnerom sa stal v roku 1993 DJ John Digweed, s ktorým vytvoril sériu DJ mixov.